CELEX: C2007/247/32
Language: mt
Date: 2007-10-20 00:00:00
Title: Kawża T-68/03: Sentenza tal-Qorti tal-Prim'Istanza tat- 12 ta' Settembru 2007 — Olympiaki Aeroporia Ypiresies vs Il-Kummissjoni ( Għajnuniet mogħtija mill-Istat — Għajnuna għar-ristrutturazzjoni mogħtija mir-Repubblika Griega lill-kumpannija ta' l-ajru Olympic Airways — Deċiżjoni li tiddikjara l-għajnuna bħala inkompatibbli mas-suq komuni u li tordna l-irkupru tagħha — Użu ħażin ta' l-għajnuna — Għajnuniet ġodda — Oneru tal-prova — Dritt ta' smiegħ — Kriterju ta' kreditu privat — Żball ta' fatt — Żball manifest ta' evalwazzjoni — Motivazzjoni — Artikolu 87 (1) u (3)(c) KE )

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/22
            
         Sentenza tal-Qorti tal-Prim'Istanza tat-12 ta' Settembru 2007 — Olympiaki Aeroporia Ypiresies vs Il-Kummissjoni
   (Kawża T-68/03) (1)
   
   (“Għajnuniet mogħtija mill-Istat - Għajnuna għar-ristrutturazzjoni mogħtija mir-Repubblika Griega lill-kumpannija ta' l-ajru Olympic Airways - Deċiżjoni li tiddikjara l-għajnuna bħala inkompatibbli mas-suq komuni u li tordna l-irkupru tagħha - Użu ħażin ta' l-għajnuna - Għajnuniet ġodda - Oneru tal-prova - Dritt ta' smiegħ - Kriterju ta' kreditu privat - Żball ta' fatt - Żball manifest ta' evalwazzjoni - Motivazzjoni - Artikolu 87 (1) u (3)(c) KE’)
   (2007/C 247/32)
   Lingwa tal-kawża: Il-Grieg
   Partijiet
   
      Rikorrenti: Olympiaki Aeroporia Ypiresies (Ateni, il-Greċja) (rappreżentanti: inizjalment D. Waelbroeck, E. Bourtzalas, avukati, J. Ellison, M. Hall, solicitors, A. Kalogeropoulos, C. Tagaras, avukati, wara P. Anestis, avukat, u T. Soames, solicitor)
   
      Konvenuta: Il-Kummissjoni tal-Komunitajiet Ewropej (rappreżentanti: D. Triantafyllou u J.L. Buendía Sierra, aġenti, assistiti minn A. Oikonomou, avukat)
   Suġġett tal-Kawża
   Talba għall-annullament tad-Deċiżjoni tal-Kummissjoni 2003/372/KE, tal-11 ta' Diċembru 2002, dwar l-għajnuna mogħtija mill-Greċja lill-Olympic Airways (ĠU 2003, L 132, p. 1)
   Dispożittiv tas-sentenza
   
               1)
            
            
               L-Artikoli 2 u 3 tad-Deċiżjoni tal-Kummissjoni 2003/372/KE, tal-11 ta' Diċembru 2002, dwar l-għajnuna mogħtija mill-Greċja lill-Olympic Airways, huma annullati safejn dawn jirrigwardaw it-tolleranza għan-nuqqas kontinwu tal-ħlas, minn naħa, tat-tariffi ajruportwali dovuti minn Olympic Airways lill-ajruport internazzjonali ta' Ateni u, min-naħa l-oħra, tat-taxxa fuq il-valur miżjud dovuta minn Olympic Aviation fuq il-karburanti u l-partijiet ta' bdil.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Olympiaki Aeroporia Ypiresies AE għandha tbati 75 % ta' l-ispejjeż tagħha u ta' dawk tal-Kummissjoni. Il-Kummissjoni għandha tbati 25 % ta' l-ispejjeż tagħha u ta' dawk ta' Olympiaki Aeroporia Ypiresies.
            
         
      (1)  ĠU C 112, 10.5.2003.